الكلب مش بيعرف يتكلم كلام، بس بيعرف "يتفاهم". عنده مشاعر زيه زيك. ساعات ممكن يكون زعلان او خايف. لو راقبت الكلب كويس، هتعرف هو حاسس بإيه. هتفهم هو عايز يقولك ايه. لما بتخاف، ممكن تبص لتحت. لما الكلب بيخاف، ممكن يجري. لما بتتعصب على حد، بتبصله جامد. الكلب لما بيتعصب كمان بيبص جامد. وساعات الشعر اللي على ضهره بيقف.

بتحس بالذنب لما بتعمل حاجة غلط؟ الكلاب كمان بتحس بالذنب. ساعات لما برجع البيت، كلبي بيبصلي بصة واحد حاسس بالذنب. ساعتها باعرف انه عمل حاجة غلط.

الكلاب محتاجة حب واهتمام. في كلاب بتبقى حزينة اوي لما بتقعد لوحدها كتير. في كلاب ممكن حتى تعض لو مخدتش اهتمام كفاية.

ممكن يكون عندك كلب او تعرف كلب. اهتم بيه كويس لو عايز تستمتع معاه. خده يتمشى. متخليهوش يعمل حاجات كتير. حاول متعاقبوش كل شوية على نفس الحاجة. افتكر دايماً، ان الكلب عنده احتياجات ومشاعر زيه زيك. اتكلم مع الكلب، وهو هيتكلم معاك.
لما الكلب بيخاف، ممكن _.
يبص لتحت يبص جامد يعوي يجري